Ab tak MR ROBOT mein
Kya waaqayi bas yehi hai?
Iss lamhe, yeh sab sach mein khatam hosakta hai,
jo kuch hum ne kiya hai usko palat sakta hai,
aakhir kaar Five-Nine ko khatam kar sakta hai?
Jamhooriyat aisi hoti hai!
Main ne New York facility ko bachaanay keliye itni mehnat ki...
...ke main aagay ka kuch dekh hee nahin saka.
Report ke mutabiq 71 buildings phat gayi ya unn par aag lag gayi.
Aap ko E Corp ka CTO banaya gaya hai.
CTO title iss se barh kar kuch nahin.
Iss rutbay ki koi ehmiyat nahin. Tum ne sun liya.
Hum usay istemaal kar saktay hain.
Yaqeenan koi ghissa pita bahana hoga
ke kyun aik maheena kaafi nahin hai mere project ko Congo pohonchaane keliye!
Ab main chaahta hoon ke tum apni maa, Trudy ko tasawwur karo.
Kya meri baat samajh aarahi hai?
Tum ab Dark Army keliye kaam karti ho.
Tum thay jis ne chaabiyan di.
Tum aise kar saktay thay jaise Five-Nine kabhi hua hee nahin.
Iske baad jo kuch bhi ho, main chaahta hoon ke hum baat kartay rahein.
Main chaahta hoon ke hum aik team ban jaayein.
Mere associates ko tumhara paaltu mil gaya.
Main tumhara baap hoon.
Angela Moss ko ijaazat thi apna muqadma jaari rakhne ki,
jiski wajah se mere plan kharaab hogaya.
Tum abhi ghabra rahi ho.
Jaise hee tum ismein se jazbaat nikaal dogi sab kuch theek hojaayega.
Tumhein Angela se baat karni hogi.
Woh theek nahin hai.
Aakhri baar jab main ne usay dekha tha, tou woh poori tarah toot rahi thi.
Woh cyber bombing, woh meri ghalti thi.
Uss ne mujhe uske liye istemaal kiya.
Mujhe yeh maanna hoga ke iska koi maqsad tha.
Ghatiyapan.
Woh mujh se badla lene keliye tha.
Bas itni si baat hai, afsos ke saath.
Nahin, abhi khatam nahin hua.
Abhi khatam nahin hua. Ho hee nahin sakta.
Woh meri mom ko waapis laane wali thi.
Hum waapis milne waale thay.
Tum uske saath kya karogay?
Tum kya poochh rahi ho?
Badla.
Mujhe chaahiye.
Afsos ke saath, tumhare paas bas yehi chaal bachi hai
ke tum maan lo ke tumhein bewaqoof bana liya gaya hai.
Jo tum ne kiya hai uske saath jeenay ki koshish karo.
Nahin.
Tum uske project ke baaray mein ghalat ho.
Main jaanti hoon yeh mumkin hai.
Main ne dekha hai.
Aur main jaanti hoon uss se kaise lena hai.
Tum samajhtay nahin ho?
Jo kuch hum jaantay hain uske saath humein yeh karna hoga.
Chup hojaao.
Hum uska parda faash kar saktay hain.
Hum sab ko bata saktay hain uss ne mujhe kya dikhaaya tha.
Chup hojaao!
Nahin, main nahin hoongi.
Aur agar tum meri madad nahin karogay tou main khud karlungi.
Aur aisa kuch nahin hai jo tum kaho ya karo jis se main ruk jaaun.
Kaash tum ne yeh nahin kaha hota.
Tumhein samajhna hoga.
Main usay tumhein nuqsaan pohonchaane se rokne ki koshish kar raha hoon.
Isliye main tumhein yahan laaya tha.
Lekin tum aise baatein karti ho aur main tumhein nahin bacha sakta.
Tumhein naram hona hoga.
Aik raasta hai, agar tum bheek maango tou.
Aik yehi tareeqa hai iss se nikalne ka, please, please, please.
Tum abhi ghabra rahe ho.
Jaise hee tum ismein se jazbaat nikaal dogay sab kuch theek hojaayega.
Tum tou ismein hee ache hona?
Main bhaagungi nahin.
Tou tumhein chale jaana chaahiye.
Uss ne apna faisla kar liya.
Faisla?
Jab baat tumhari hoti hai tou aapko faisla lene ki kahan ijaazat hoti hai.
Nahin, nahin, tum...
Tum ne kiya hai yeh uske saath.
Tum ne usay bharti kiya aur...
Tum ne maar diya...
Aur tum ne yeh honay diya, haina?
Tumhari bahadurana koshish ke baghair nahin hua lekin,
jo tum usay samjhaanay ki koshish kar rahe thay.
Tumhari ghalti nahin hai ke woh sunti nahin thi.
Tum ne mujhe zyada waqt nahin diya.
Woh...
woh maan jaati.
Main ne uss se jo kuch kaha sach kaha.
Tum nafsiyaati ho.
Aaj tou tum tol kar nahin bol rahe ho bilkul.
Yeh sab paagalpan hai.
Phillip, agar tumhein lagta hai ke tumhein iska ghussa mujh par nikaalna chaahiye,
tou main uska bojh bardaasht karne keliye tayyar hoon.
Itne saalon mein main ismein bohot achi hogayi hoon, haina?
Woh meri beti thi.
Mujhe afsos hai.
Humari team ke paas nayi kkhabar hai shipment hack
ke baaray mein jo hum ne Mr Alderson se liya tha.
Lagta hai ke uss se humein woh clearance mil
jaayegi jiski zaroorat hai, saal ke aakhir tak.
Abhi October hai, tou humein dou aur maheenay intezaar karna hoga.
Chhuttiyon ke ain waqt.
Kya hua?
Mr Alderson kisi kaam ke nahin hain aur unn par bharosa nahin kiya jaa sakta.
Oh, Wang Shu, tumhein fikar karne ki zaroorat nahin.
Aik baar humaara project ship hojaaye,
tou uska kaam khatam hojaayega aur phir usay khatam kiya jaa sakta hai.
Iss dauraan,
uss par lagaam lagaani hogi aur apne maalik
ko na kaatay yeh taakeed karni hogi.
Theek hai phir.
Usay yaad dilaao ke kya daao par laga hai, agar koi madaakhlat hui tou.
Umeed hai tum apni aakhri Christmas se maza uthaaogay, pyaare Elliot.
MR ROBOT
Aur phir woh mujh se kehti hai,
"Mujhe nahin lagta yeh North Pole hai."
Freddy, tumhare liye package hai.
Aur mere paas tumhare liye package hai.
Hansi nahin aayi.
Kya hum kam az kam Secret Santa kar saktay hain?
8:00 tou baj chukay hain.
Fred?
Chalo, humein yeh jaldi jaldi karna hoga.
Mera babysitter kab se mujhe message kar raha hai.
Aik second.
Oh, zabardast.
Phir se keh sakti ho?
Kya?
Kya tum mujhe keh sakti ho tum mujhe pasand karti ho?
Main tumhein pasand karti hoon.
Kaho ke tum mujh se pyaar karti ho.
Main tum se pyaar karti hoon.
Acha.
Acha, khari ho aur murro, aur phir se kaho.
Aap chaahtay hain ke main khari hojaaun?
Haan.
Kaise ho, Freddy?
Ache nahin ho? Koi baat nahin. Main samajhta hoon.
Kam umar larkiyon ko dekh kar gandi harkatein
karna live video chats par, aik baat hai.
Lekin jab dobara chalaayi jaati hai tou woh jaadu khatam hojaata hai.
Kaun hai?
Apna email dekho.
Tumhein meri taraf se aik message milna chaahiye tha.
Email kholo aur link par click karo.
Tum ne mujhe package bhaija tha?
Suno, please yeh mat karo.
Dekho, main paise de sakta hoon.
Email kholo aur link par click karo, Freddy.
Acha, dekho, agar yeh koi ransomware ya kuch hai ya...
tum mujh se paise nikalwaana chaah rahe ho, tou suno...
Zaahir hai tum mujhe jaantay nahin ho,
kyunke agar jaantay hotay, tou tumhein pata
hota ke mujhe paison se koi faraq nahin parta.
Jo main keh raha hoon woh karo warna main FBI ko video bhaij raha hoon.
Oh, ruko, ruko, ruko.
Nahin.
Fred, mujhe jaana hoga.
Main bas yahan kaam khatam kar raha hoon.
Phir tumhien Trish se kehna hoga Secret Santa karne keliye,
kyunke mujhe ghar pohonchna hai.
Acha, acha, theek hai.
Acha, theek hai.
Freddy, dhiyaan dou.
Tum wahan kya kar rahe ho?
Tum phone par ho?
Merry Christmas, aur main tum se 2016 mein milunga!
Email kholo aur link par click karo.
Pata hai, humaare IT wale bandon se yeh bach nahin sakega.
Mujhe uss hee ki umeed hai.
Acha, main ne click kar diya.
Hogaya?
Lifaafay mein se USB nikaalo.
Main ne hidaayaat likhi hain apne inbox ko archive kaise karna hai uski.
.pst file ko copy karo thumb drive mein.
Inbox?
Main aik wakeel hoon, pal.
Woh inbox client ki hassaas maaloomaat se bhara hua hai.
Sun rahe ho?
Hello?
Main bas aik lamhe keliye soch raha tha ke mujhe koi farak parta hai ke nahin.
Nahin parta.
Oh, jingle bells, jingle bells...
Acha, tou...
Tumhein mere emails mil jaayeinge tou tum unke saath kya karogay?
Jab tumhara kaam khatam hojaaye, tou apna saara
zaati samaan apne office mein chhor dena,
apna phone, apna Fitbit, apni smartwatch,
jis bhi cheez mein aik on-off switch ho, phir USB drive ko Grand Central lekar aana.
Pata hai iss se sirf main barbaad nahin honga,
iss se woh sab barbaad hojaayeinge jo mere liye kaam kartay hain,
meri firm, unki families, sab log.
Yeh phone apne saath rakho.
Jab wahan pohonchogay tou aik aur phone aayega.
Aakhir hai kaun?
Main hoon Mr Robot.
Main utha deta hoon.
Taxi!
42nd and Lex, Grand Central.
...20 feesad barhegi inn chhutiyon mein.
Yaqeen aaraha hai?
Zyada din nahin guzray jab hum aik economic collapse saath mein...
...Great Depression ke saath ki baat kar rahe thay.
Yaqeen nahin araha, khaas taur se November jobs report dekhne ke baad...
...jo Friday ko release hui thi.
400,000 se zaayed naukriyan shaamil ki gayi thi.
Iss se E Corp aur unke CTO, Tyrell Wellick ki lachak ka andaaza hota hai.
Agar woh data recovery na kartay aur unka Ecoin loan program na hota,
tou maamlaat aise na badaltay jaise abhi badlay hain.
Chair of the Federal Reserve ka vote...
...awaam ki soch se milta hai,
"Kabhi kabhi ache log oopar aa hee jaatay hain."
Acha.
Hey.
Sab se duur wale kiosk ki taraf jaao.
Qataar mein lago.
Acha.
Main yahan hoon.
Main qataar mein hoon.
Ghabraana nahin.
Tumhara peechha kiya jaa raha hai.
Kya?
Kyun?
Woh jaanna chaahtay hain ke tum kis se mil rahe ho.
Main unko dekhta hoon.
-Abhi... -Acha.
...main chaahta hoon ke tum idhar udhar dekhna band karo kisi nashayi ki tarah.
Asal mein main ne thoray nashay kiye thay.
Kya?
Haan, thoray bohot.
Party pe kuch larkiyon ke paas tha aur main, matlab Christmas party.
-Thoray ya bohot zyaada? -Kya?
Tum ne kitne kiye, thoray ya bohot?
Kya yaar, mujhe nahin pata.
Abhi, tou bohot zyaada lagta hai theek hai?
Saans lo, Freddy.
Hum yeh karleige.
Aik second ruko. Tum ho kahan waise?
Jahan tak tumhara khayaal hai, main har jagah hoon.
Iska kya matlab hai?
Iska matlab hai ke poora station mere qaabu mein hai.
Ghar keliye aik ticket khareedo.
Nahin, main nahin chahta inn logon ko pata chale mera ghar kahan hai.
Yaqeen maano, Freddy, unhein pehle se hee pata hai.
Acha, mujhe... Brewster jaane keliye pehli train ka ticket chahiye, please.
Acha, le liya.
Acha, ab tum train ki taraf jaaogay
lekin hum lamba raasta leinge.
Chaahta hoon ke tum ghari k paas se guzro aur Hudson News ki taraf jaao.
Apne saare paise nikaalo. Santa ki topi wale banday ko dou.
Kyun?
Humein waqt chaahiye.
Uski aik gaind banao, aik mutthi banao, usay case mein phainkdo.
Ruko mat. Chaltay raho.
Seedha lekar patriyon ki taraf jaao.
Hey, hey, hey. Hey, hey, yeh mere paise hain.
Track 19, seedhay haath par aakhri gaari.
Tou tum mera peechha kar rahe thay na?
Nahin, main intezaar kar raha tha...
tumhara, train par.
Tum ho kaun?
Mujhe laga main iska jawaab de chuka hoon.
Mera nahin khayal tumhein ab phone ki zaroorat hai.
Baitho aur mujhe drive dou.
Haan, pehle tumhare paas jitni bhi copy hain uss video ki mujhe dou.
Tum mujhe itne saare logon ke saamne goli maarogay?
Bandooq hataao, Freddy, aur baith jaao.
Main mazaak nahin kar raha.
Mujhe agar isay istemaal karna para tou main kar sakta hoon.
Aur phir woh video khud ba khud na sirf FBI ko chali jaayegi...
balkay tumhare biwi bachon ko bhi.
Kya tumhein iss se dar lagta hai?
Baitho.
Mujhe drive dou.
Tou ab humaara hisaab barabar, na?
Tum woh video mita dogay?
Matlab, yeh tou zaahir see baat hai.
Woh koi nahin dekh sakta.
Dekho, main kya kehta hoon, tum drive rakho.
Iss se tumhein samajh aayega ke main tum par kitna bharosa karta hoon, haan?
Tum samajh rahe ho meri baat? Main yaqeen kar raha hoon tumhari baat par?
Main waapis office ki taraf jaaunga.
Baith jaao.
Abhi kaam khatam nahin hua.
Tumhein pata hai woh kaun log thay, jo mera peechha kar rahe thay?
Dark Army.
Jesus Christ.
Woh log mera peechha kyun kar rahe thay?
Woh jaanna chaahtay hain ke tum yeh files kis ko de rahe ho.
Kyun?
Kyunke woh tumhare aik client ko bacha rahe hain.
Kaunsa client?
Whiterose.
Tum kya baat kar rahe ho yaar?
Woh kaun hai?
Tum usay Zhi Zhang ke naam se jaantay ho, Chinese minister of state security.
Woh aur uske partners shell corporations ka istemaal
kar rahe hain paise idhar se udhar karne keliye,
aur tumhara naam aata rehta hai unki tamaam company filings mein.
Oh, laanat.
Tou yeh sab uski wajah se hai?
Main tou mar gaya.
Main jaanna chaahta hoon ke tum unki paison ko najaiz taur
par idhar udhar karne mein kaise madad kartay aa rahe ho.
Oh, nahin, nahin, nahin, tum inn logon ke saath panga nahin lena chaahogay.
Agar jo main ne dekha hai uska aadha bhi sach hai,
tou yeh log sach mein bogeymen hain.
Main saazish ki baatein nahin kar raha.
Matlab yeh log tou sach mein shaitaan hain.
Main yeh baat pehle se hee jaanta hoon.
CYPRUS NATIONAL BANK, N.A.
Cyprus National Bank.
Yehi hai.
Yeh hai unka bank.
Batao tumhein kya pata hai.
Mujhe kuch nahin pata, acha?
Woh log mere jaise peons ko rakhtay hee isliye hain...
kyunke main munh morrne keliye...
aur unke liye sahih kaaghzaat aagay karne keliye tayyaar hota hoon,
chhota mota kaam, incorporation documents.
Mujhe dekho. Main bewaqoof sa hoon.
Tumhein lagta hai woh mujhe kuch batayeinge?
Main shayad sheher mein kisi ko jaanta hoon.
Kis ko?
Bakwaas nahin karo yaar, humaare paas zyada waqt nahin hai.
Mujhe naam batao.
John Garcin.
Mujhe woh kahan milega?
Mere paas uska pata nahin hai.
Mujhe waapis office jaana hoga.
Main ne tumhein apne saare electronics chhor kar aanay ko kaha tha.
Main chhor kar aaya.
Mere paas kuch bhi nahin hai.
Dekho, mere paas kuch nahin hai.
LOMAX & LOONEY LAW
Seedha 42nd Street exit par jaao aur mere phone ka intezaar karo.
Na rukna. Na murrna.
Whoa, whoa, whoa, tum muhje chhor ka jaa rahe ho?
Agar unhon ne humein sath dekh liya tou hum dono mareinge.
Jaao.
42ND STREET VANDERBILT HALL
Mujhe 42nd and Vanderbilt ke konay par milo.
Theek hai.
Phir kya?
Abhi bhi Garcin ka pata chaahiye.
Oh, nahin, tum paagal ho.
Main apne office nahin jaa raha.
Woh log wahan mere intezaar mein hongay.
Uski fikar mujhe karne dou.
Suno, mujhse waada karo ke agar tumhein jo chaahiye woh main tumhein dunga
tou tum uss video ko tabah kar dogay.
Tum abhi mutaalba karne ki haalat mein bilkul nahin ho.
Bas chaltay raho.
Phir mujh se waada karo!
Agar hum yahan se na niklay
tou tumhein meri fikar karne ki zaroorat nahin hogi, samjhay?
Sirf main hee tumhein iss se nikaal sakta hoon.
Aur tum meri hifaazat kaise karogay
...Dark Army se, haan?
Unn logon ne mujhe unn se bhaagtay hue dekh liya.
Woh jaantay hain ke main kuch kar raha hoon.
Tum mujhe...
nahin bacha saktay, haina?
Freddy?
Jesus Christ.
Tumhein koi farak nahin parta ke mere saath kya hoga.
Freddy, humaare paas iss sab keliye waqt nahin.
Tumhein iss se nikalna hoga.
Woh abhi bhi tumhaare peechhe hain, yaar.
Tumhein abhi ke abhi iss konay par pohonchna hogoa, yaar!
Abhi ke abhi, Freddy.
Freddy, tumhein chaltay rehna hoga.
Hello?
Bas woh video mere bachon ko mat bhaijna.
Freddy!
Freddy?
Maaf karna. Maaf karna.
Jagah chaahiye yahan. Jagah dein.
Hey, suno...
Abhi tasweerein le rahi ho? Tum unke saath kya karogi?
Chalo yaar.
Isay neeche rakho. Peechhe hato.
Jesus Christ.
Aaj ka din bhi bohot masroof hoga...
cyber bombings memorial brunch ki wajah se.
Board of directors chaahtay hain ke tum kuch PR interviews karo aaj...
oopar jaane se pehle.
Humaare media consultant tumhein samjha dega...
...kya bolna hai, peechhe greenroom mein...
...tumhare baal aur makeup karne se pehle.
Tumhare paas taqreeban paanch minute hain...
...Mr Milligan aur uski team se meeting mein.
Shukriya, Elizabeth.
Oh, bas yehi nahin.
Uske baad, tumhari board ke saath aik meeting hai.
Woh tou bas salaam dua karne jaisa hai,
phir seedha meeting hai Ecoin engineering team ke saath...
...naye roll-out ke baaray mein baat karne keliye.
Aur aaj raat board chaahta hai...
Kya hum...
ismein se kuch kal par daal saktay hain?
Nahin, kal ka din bhi bohot masroof hai.
Aik minute de sakti ho?
Bilkul, sir.
Mubarak ho.
Main yeh aap se kab se kehne ki koshish kar rahi hoon,
lekin main aapko sukoon mein aajane dena chaahti thi.
Hum mein se zyada tar log aapko hero samajhtay hain uske liye jo aap ne kiya.
Mom?
Dom?
Tum uth gayi ho, jaan?
Main baahir jaa rahi hoon mall walking keliye, Janice ke saath,
pata haina woh pyaari larki jo mujhe church mein mili thi kuch haftay pehle?
Main chaahti hoon ke tum uss se milo.
Mere khayal se tum dono ki bohot banegi.
Waaqayi, Dom?
Taqreeban dopeher hogayi hai.
Tum abhi bhi apne pajamas mein ho. Kya hua hai?
Tum theek ho?
Yeh yahan kya kar raha hai?
Main ne tumhein pichhle haftay bataya tha ke
main master bathroom ko phir se banwa rahi hoon.
Ismein kya bari baat hai?
Tumhein kya hua hai?
Mujhe laga tha hum muttafiq thay ke mein pehle dekhungi jisko aap rakhengi.
Jaan, mujhe laga tum hamesha ki tarah mazaak kar rahi ho.
Suno, mujhe khushi hai ke tum uth gayi.
Main chaahti hoon ke tum kapray dho lo,
taakay tumhare paas honay wali bake sale mein pehennay keliye kuch ho.
Janice baad mein ghar aarahi hai macaroni aur gravy khaanay keliye.
Aap iss banday ko yahan akela chhor dengi?
Yeh akela nahin hai. Tum yahan ho.
Yeh John Garcin tou jo karta hai sab kuch hee post karta hai.
Iske social media ko dekhne mein tou bohot waqt lag jaayega.
Main jaanta hoon humaare apne maslay hain,
lekin yeh log hain jo asal mein paagal hain.
Matlab, aap ko apni zindagi par kitna fakhar ho sakta hai?
Humare paas uska pata hai.
Humein chalna chaahiye
Humein jo maaloomaat chaahiye wahan mil jaayegi.
Uske liye abhi bohot jaldi hai. Humein zyada kuch nahin pata.
Woh unka raabta hai Cyprus National Bank mein.
Uske paas kuch tou hoga hee.
Jo bhi ho, hum aise hee uss aadmi ke ghar par dastak de kar...
...aur please keh kar uski rasaayi nahin maang saktay
tou hum apne sar neeche rakh kar, apni tehqeeq kar ke
koi raasta dhoondeinge usay torrne ka, hamesha ki tarah.
Freddy ke saath dou haftay lag gaye.
Hum ab aur itna intezaar nahin kar saktay.
Waqt haath se jaa raha hai.
Agle haftay tak, Whiterose apna project bhaij degi.
Hum mar jaayeinge.
Main iss baat par tum se behes nahin karunga.
Freddy humaara bohot waqt bacha sakta tha
agar uska dimaagh poori 42nd Street par abhi khula na para hota tou.
Woh tou uske saath hona hee tha.
Unn sab ke saath hona hai.
Yeh ghalat maqsad se mat karo.
Tum ghussay mein ho, main samajhta hoon.
Lekin tum apne ghussay ki wajah se woh nahin dekh sak rahay
ke hum ne yeh kyun karna shuru kiya tha.
Aap ne mujh se aik dafa kaha tha,
aap aik conglomerate ko tabah nahin kar saktay
unke dil par goli maar kar, kyunke unke dil nahin hotay.
Aap ghalat thay.
Humein unka dil mil gaya.
CYPRUS NATIONAL BANK
Hum isay loottay hain,
aur woh aakhir tabah hojaayegi.
Mujhe kya nahin dikh raha?
Yeh duniya ko bachaanay keliye hua karta tha.
Tum sirf zaati dushmaniyan nikaal rahe ho.
Tum yeh isliye kar rahe ho ke unhon ne Angela ke saath woh kiya.
Tum apne jazbaat ko khud par sawaar honay de rahe ho.
Mere jazbaat?
Dekh rahe hain baahir kya chal raha hai?
Log tou abhi se Five-Nine, unn cyber bombings ko bhool rahe hain.
Woh...
...apni Ecoin wali discounted stocking stuffers khareed rahe hain...
...aur Christmas hams, aur woh bhool jaayeinge.
Aur ismein unka qusoor nahin hai.
Woh thak gaye hain.
Main thak gaya hoon.
Lekin agar hum ne isay jaanay diya,
tou bilkul pehle ki tarah Whiterose aur uske doston ka kaam chalne lagega.
Jitna woh bachti rahegi, utna bura yeh hota jaayega.
Tou bhaar mein jaayein mere jazbaat.
Meri bas hogayi therapy sessions ke saath.
Mera poora dhiyaan ab iss par hai.
Whiterose
Darlene hai.
Woh keh rahi hai yeh Angela ke baaray mein hai.
Oh, mere Khuda, mujhe dobara phone karne ka shukriya.
Mere khayal se main ne pata laga liya.
Acha, main sach mein kuch patay ki baat kar rahi hoon.
Bas suno aik baar.
Yeh aik tarah ki paish raft hai.
Flipper kahan hai?
Lanlord usay le gaya aik haftay keliye.
Kyun? Tum kis cheez ke saath itne masroof ho?
Kya chal raha hai, Darlene? Tum yahan kya kar rahi ho?
Mere khayal se main ne Angela ko dekha.
Hum iske baaray mein pehle bhi baat kar chukay hain.
Angela jaa chuki hai.
Kya tum ne koi nasha kiya hua hai?
Isay uss baaray mein mat banao, acha?
Bas meri baat suno.
Acha, main chaahti hoon ke tum meri baat suno.
Main sun raha hoon.
Acha, main unn shelters ke paas se guzar rahi thi,
aur mere khayal se main ne usay dekha.
Acha, main ne usay pakarne ki koshish ki lekin wahan bohot rush tha...
aur woh ghayab hogayi, lekin...
Acha, lekin yeh saboot hai, haina?
Yeh saboot hai.
Shayad isliye hee unhein kabhi uski laash nahin mili.
Shayad woh abhi bhi zinda hai.
Aisa ho hee nahin sakta
Nahin, main bata rahi hoon main ne usay dekha hai.
Woh sarak par thi, wohi laal cart, wohi bathrobe,
bilkul waise hee jaise hum ne usay uss security footage mein dekha tha...
uske van mein baithne se pehle.
-Darlene. -Shayad woh bhaag gayi ho.
Main qasam khaati hoon main ne usay dekha hai.
Agar tum meri madad karo tou usay mil kar dhoond saktay hain,
humein bas tamaam homeless shelters chhaannay hongay.
-Yeh bas karna hoga. -Elliot, hum haar nahin maan saktay, acha?
Hum nahin maan saktay.
Tum ne thoray zyaada nashay kar liye aur kuch aisa dekh liya jo wahan nahin tha.
Main tumhein dikha dungi main ne usay kahan dekha tha.
Bas mere saath chalo.
Khud ko dekho, yaar. Tum abhi kis haalat mein ho.
Bhaar mein jaao.
Tum bilkul yehi kartay ho jab aisa kuch hota hai.
Tum band hojaatay ho.
Angela mar chuki hai.
Tum samajh rahi ho?
Woh mar chuki hai!
Aur yeh humaari ghalti nahin hai.
Hum ne uski madad karne ki koshish ki, yaad hai?
Uss ne yeh apne saath kiya hai.
Tumhein khud ko qusoorwaar thehraana band karna hoga.
Main qusoorwaar mehsoos nahin karti.
Tum ne usay woh tasweer kyun nahin dikha di jo Whiterose ne humein bhaiji thi?
Tumhara matlab woh wali jismein Angela ka sar khula hua hai.
Haan, nahin, mera nahin khayaal.
Kam az kam iss se woh aziyat se tou nikal jaati.
Uska dil toot jaata.
Humein kaam par lagna hoga.
Humein sirf John Garcin par dhiyaan dena chaahiye.
Main jaanta hoon hum aam taur par yeh kartay nahin hain
lekin mujhe aapko batana hoga agar yeh nahin batayega tou.
Tum isliye hee waapis aaye hona? Madad karne keliye?
Tum tab bhi ghaur kar rahe hogay ke yeh tum se baat nahin kar raha.
Woh mujh se bhi zyada baat nahin karta, jab se Angela mari hai.
Darlene sahih keh rahi hai.
Woh khud ko band kar raha hai,
dard chhupa raha hai,
dhiyaan bata kar jee raha hai,
bilkul chhuttiyon ki tarah,
naqli Santas, plastic ke darakht,
chirraanay wale Christmas ke gaanay...
O come, all ye faithful...
Aik bari si song-and-dance production humein yeh naatak baichne keliye...
ke sab kuch khush hai, kam az kam aik lamhay keliye.
Lekin jab yeh sab khatam hoga tou Santa
waapis apni bekaar naukri par chala jaayega.
Darakhton ko torr kar aik cupboard mein rakh diya jaayega.
Gaanein ghaayab hojaayeinge.
Phir kya?
Isliye aap kahin nahin jaa saktay.
Main jaanta hoon woh aapko duur rakh raha
hai lekin main aap ko andar aanay dunga.
Lekin yeh mat samajhna ke main aapke liye yeh kar raha hoon.
Saaf baat karlein.
Mujhe abhi bhi aapki koi fikar nahin hai, lekin isko hai.
Yeh mujhe sahih nahin lagta.
E Corp iss building ka maalik hai.
Woh aadhay Manhattan ke maalik hain.
Hum plan ke mutaabiq kareinge.
Aur abhi, Elliot jitna batata hai uss se kayi zyaada usko tumhari zaroorat hai,
kyunke jab humein uss haulnaak sachaayi ka saamna hoga
tab humein aik dost ki zaroorat hogi aur tum abhi bhi wohi ho, haina?
Parcel hai John Garcin keliye apartment 7C mein.
Saathwa maala elevator se seedhay haath par.
Shukriya.
Ismein kuch garbar hui,
tou humaare paas zyada maaloomaat nahin hai iss aadmi ko torrne keliye.
Hum bas uskay wifi par qabza kareinge.
Uss se humein jo chaahiye mil jaayega aur usko pata bhi nahin chalega.
Kya sirf mujhe lag raha hai ya yeh Manhattan ki sab se khaamosh building hai?
Hello!
Koi ghar par hai?
Chalo cheezein dekhlein uske ghar aanay se pehle.
Yeh plan nahin tha.
Humein sirf uske wifi par qabza karna tha.
Tum paagal ho?
Woh yahan nahin hai. Humaari qismat khul gayi.
Sab kuch chhaan lo.
Kuch theek nahin hai.
Na karo.
Ah, laanat.
Tum ne darwaaza band kiya?
Nahin.
Yahan signal nahin aarahe.
Woh usay jam kar rahe hain.
Laanat.
Jean-Paul Sartre NO EXIT
Phone dead hai.
-Aisa lag raha hai jaise... -Koi John Garcin hai hee nahin.
Freddy ne humein bewaqoof banaya.
Zaroor koi pareshaani wala signal hoga jo unhon ne Freddy ko diya hoga.
Yeh jagah aik honeypot hai.
Nahin!
Mujhe jaanay dou!
Ruko! Mujhe jaanay dou!
Ruko! Ruko!
Tou Father DiMarco apna potato salad poora iss par gira dete hain,
Jo mujhe lagta hai unhon ne jaan boojh kar kiya...
kyunke Sister Merkin ke paas...
woh bara jism hai uss kaalay aur safaid rang ke neeche.
Ma, kya yaar.
Oh, kuch nahin hota.
Woh bohot dilkash hai.
Main ne tumhein bhi usay ghoortay hue dekha hai aik dou baar.
Janice, sahih, tum mere saath ho?
Sister Merkin ke pooray number hain, sahih keh rahi hoon na?
Woh kaafi khoobsurat hain, haan.
Dekha, Janice maanti hai.
Waqt tou dekho.
Mujhe sona hoga.
Main Dr Passante se milrahi hoon subha apni gardan ke maslay keliye.
Dom, jaan?
Tum Janice ki madad kyun nahin karti bachay hue khaanay ko rakhne mein?
Bas thori si macaroni hee tou hai.
Dominique, mujhe sharminda mat karo.
Jaao aur madad karo.
Maaf karna.
Main bhool jaati hoon ke pehli baar dekhne mein log kitna dar jaatay hain.
Main aik taxidermist hoon.
Main dari nahin thi, bas iski umeed nahin thi.
Taxidermy, huh?
Shayad tumhein bachpan mein bhaalo pasand thay?
Nahin tou.
Khair, tum se mil kar acha laga, Janice.
Aur iss sab keliye main maafi chaahti hoon.
Kis sab keliye?
Mere khayal se meri mom humein
milaanay ki koshish kar rahi thi.
Oh, mujhe tou koi...
Oh, yeh tou bohot bura hai.
Mere khayal se unhein ghalat fehmi hogayi hogi.
Sab theek hai. Main khud ki taraf se waqfay par hoon waise hee.
Acha.
Meri ma, woh bas mujhe khush karne ki koshish kar rahi hain.
Unhein laga iss se madad hogi.
Haan, unhon ne kaha ke tum mushkil waqt se guzri ho.
Zaroor kaha hoga.
Koi bari baat nahin hai.
Bas promotion mila hai kaam par jiski wajah se bohot dabao mein hoon.
Haan, unhon ne kaha ke tum sou nahin rahi
aur unhon ne mujhe tumhari peenay ki aadat ka bhi kaha.
Oh, umeed hai main zyada nahin bol rahi.
Mera bas yeh matlab tha ke main bhi iss se guzar chuki hoon, kaam waghera ke saath.
Zyada kaam aap ko thaka deta hai, khaas taur se mere shobay mein.
Lekin hum baat kar saktay hain, agar tum chaaho tou.
Kabhi kabhi uss se madad milti hai.
Haan. Khair, mujhe sona chaahiye.
Good night, Janice.
Haan, yeh acha idea hai.
Tumhein araam ki zaroorat hai.
Aakhir tumhara interview hai subha Santiago case ke baaray mein.
Kya kaha?
Tum usay kayi hafton se taal rahi ho.
Ab shaq horaha hai.
Kya kaha tum ne?
Main bas waazeh kar rahi thi...
...agar tum ne kal kaam par jaa kar Santiago wala masla na suljhaaya,
to mujhe tumhari maa ke saath kuch bohot bura karna parega,
matlab bohot zyaada bura, samajh rahi ho?
Matlab mujhe shayad uski cheer phaar karni paregi.
Agar meri maa ko haath lagaya tou main tumhara gala gorh dungi.
Samajh rahi ho?
Oh, tum mera gala gorh sakti ho jab tak baaqi log nahin aajaatay.
Iss se woh log rukeinge nahin.
Ab, tum samajh gayi unn baaqiyon ka.
Tou bara din hai kal tumhare liye.
Oh, aur tum apni ammi ka shukriya ada kardogi mere liye, macaroni keliye?
Asal zindagi, yo.
Main bas keh raha hoon ke scientists ki chaalbaazi...
ki wajah se hum yahan pohonchay hain ke hum iss bakwaas par yaqeen kar rahe hain.
Kya bakwaas?
Ke Zameen gol hai jabke saaf hai ke woh chapti hai.
Dekho, tum tou iss par sawaal karne keliye bhi tayyaar nahin.
Iss hee tarah woh aap ko paagal banaatay hain.
Agar zameen chapti hai, tou phir kabhi bhi koi gira kyun nahin kahin se?
Asaan jawaab hai, Antarctica.
Jo bhi yahan rehta hai woh zaroor paagal hoga.
Dar.
Kya hua? Main bas abhi aayi hoon.
Please kaho ke tumhare paas iss se zyada taiz kuch hai.
Kis se zyada?
Jo bhi main ne le liya hai uss se.
Tou ye chal raha hai. Main samajh gayi.
Laanat, girl, tum ne tou mujhe yeh bhi nahin batanay diya ke woh kya hai.
Koi Angela ke kamray mein kyun hai?
Angela kaun hai?
Oh, Prada, YSL, Chloe, ballet shoes,
aur kuch machhli ka khaana jabke koi machhli bhi nahin hai.
Lagta hai yahan koi "American pagalpan" chal raha hai.
Dafa ho yahan se Mary Poppins kameeni!
Tum ne mujhe kya diya hai?
Jaan, tumhein thanda hona hoga.
Bhaar mein jaao.
Kya?
Baahir niklo.
Abhi ke abhi baahir niklo!
Sab ke sab baahir niklo!
Baahir! Baahir niklo!
Jaao!
Baahir niklo!
Kya woh sun rahi hai?
Zaahir hai. Hamesha hee sun rahi hoti hai.
Kya baahir SUV mein woh thi?
Uss se kaho ke agar uss ne yeh kiya tou mera shipping hack awaami hojaayega.
Woh kuch bhi idhar udhar nahin kar sakegi.
Ruko, ruko, ruko. Aik second ruko.
Meri baat suno.
Jin logon keliye tum kaam kartay ho woh dehshatgard hain.
Unhein na tumhari aur na hum mein se kisi ki bhi parwaah hai.
Main jaanta hoon tum yeh karna nahin chaahtay.
Tumhein bas iske paisay mil rahe hain.
Please, main aise nahin jaa sakta.
Main ne itne logon ko takleef pohonchaayi hai.
Mujhe isay sahih karna hoga.
Ruko.
Nahin.
Tum usay keh do ke agar main mar gaya tou yeh khatam nahin hoga.
Mujhe Cyprus National Bank ke baaray mein sab pata hai.
Uska paisa jaa chuka hai.
Agar main mara bhi...
Tou usne jo kiya hai uska sila usay milega.
Tum meri baat sun rahe ho?
Tum uss kutti se kaho ke mera ghussa mere saath marega nahin
aur woh uss se chhup nahin sakti jo uske liye aaraha hai!
Sun rahe ho?
Tum meri baat sun rahe ho?
Kuch kaho.
Alvidah, dost.
Woh bohot laparwaah hogaya.
Tumhara kaam usay qaabu mein karna tha.
Mera kaam uski hifaazat karna tha.
Tumhara kaam hum sab ki hifaazat karna tha.
Ab kya hoga?
Jo hona hai.
Hum sab chale jaayeinge.
Mujhe bas yeh nahin pata tha ke aise hoga.
Phir se khushaamdeed, Mr Alderson.